प्रदीप (पत्र)

प्रदीप हिन्दी का एक समाचार पत्र है।

१५ अगस्त १९४७ को पटना से बिहार जर्नल्स लिमिटेड ने अपने अंग्रेजी दैनिक `सर्चलाइट' के साथ हिन्दी दैनिक `प्रदीप' का शुभारम्भ किया। प्रारम्भ के कुछ मास तक 'भारत', प्रयाग के शंकर दयाल श्रीवास्तव इसके सम्पादक रहे। बाद में अक्टूबर, १९४८ तक श्रीकांत ठाकुर ने इस पत्र का सम्पादन किया। उनके `आर्यावर्त्त' में चले जाने पर `भारत' के पं॰ राधेश्याम शर्मा ने जीवन पर्यन्त (२० वर्ष तक) 'प्रदीप' का सम्पादन बड़ी सेवाभाव और लगन से किया। आजकल इसके सम्पादक हैं- रामसिंह। 'प्रदीप' बिड़ला समूह का पत्र है। राष्ट्रीयता ही इस पत्र का मुख स्वर है।